da fr de en da de da da nn da da da da da en da da da sv da da da pl da id da da da de da de da da nn da da da da da en da da da sv da da da pl da id da da da de fr de en da da da pl da da da da da da da da da da da da da da de da da da fr da da da da da da da sv cs de en en da fr ro war eu id da fr da da ca en fr da da
Endelig! Kulturen får sit analyseinstitut - Organisationen Danske Museer - ODM
ODM har arbejdet for sagen i en årrække, senest i regi af Dansk Kulturliv, og det er derfor med stor glæde, at vi byder Kulturens Analyseinstitut velkommen. I en pressemeddelelse fra Kulturministeriet forlyder det, at instituttet bliver en selvejende institution under Kulturministeriet med en bredt sammensat bestyrelse udpeget af ministeren – og med et rådgivende panel bestående af repræsentanter for kunst- og kulturlivet, som inviteres til dialog om instituttets virksomhed. Rent fysisk bliver instituttet placeret i Roskilde.
“Vi er meget tilfredse”
Claus K. Jensen, forperson for ODM, siger:
“Vi er meget tilfredse med, at vi nu får et institut, som kan bidrage med højt kvalificerede data og viden til udvikling af kunst- og kulturområdet. Det er en sag, vi har arbejdet for længe. For os er det afgørende, at Kulturens Analyseinstitut er et selvstændigt institut med uafhængige analyser. Og samtidig bevarer den essentielle kobling til kunst- og kulturlivet. Den balance ser ud til at være ramt rigtig godt med en bestyrelse med bredt favnende kompetencer suppleret af et rådgivende organ med kunst- og kulturlivets repræsentanter. Vi glæder os til dialogen.”
ODM’s forperson Claus K. Jensen. Foto: Vardemuseerne
Fakta om Kulturens Analyseinstitut
Kulturens Analyseinstitut bliver en ny selvejende institution under Kulturministeriet.
Instituttet skal både formidle aktuel og relevant forskning og viden fra ind- og udland, og samtidig selv gennemføre analyser og undersøgelser.
Kulturministeren udpeger bestyrelsen, som skal repræsentere kompetencer inden for ledelse, økonomi, dansk og international kulturpolitik, kultur- og kunstfaglighed, viden om psykologi, sociologi og lignende, forskning samt statistik. Et af bestyrelsesmedlemmerne skal repræsentere et af de øvrige nordiske lande.
Den kommende bestyrelse nedsætter et rådgivende panel bestående af repræsentanter for kunst- og kulturlivet, som løbende inviteres til at indgå i en dialog om instituttets virksomhed
Der blev i finansloven for 2022 afsat 4,0 mio. kr. i 2022 og 8,0 mio. kr. årligt i 2023-2025 til Kulturens Analyseinstitut.
Rammerne på plads for nyt kulturens analyseinstitut (pressemeddelelse fra Kulturministeriet)
Tidligere nyheder om samme emne
Kulturens Analyseinstitut er en fælles opgave (25. januar 2022)
“Museer kan sætte alt til debat” (23. november 2017)
Stort behov for kulturpolitisk forskning (26. august 2017)
Kulturens analyseinstitut (23. august 2017)
Nyt nordisk videnscenter for kulturanalyser (21. december 2016)
Endnu mere kulturstatistik, tak! (18. februar 2016)
Bliv opdateret på aktuel museumspolitik, nyheder, debat, relevante puljer m.m.
Læs nyheder fra ODM
Tilmeld dig nyhedsbrevet ODM Nyt
Vartov, Farvergade 27D, 2. sal
IBAN: DK89 9056 4580815508
Mandag – fredag 9-15
Tilmeld dig et af vores nyhedsbreve her